b"\n_START_ARTICLE_\nCurrent Contents\n_START_SECTION_\nHist\xc3\xb2ria\n_START_PARAGRAPH_\nCurrent Contents\xc2\xa0es va publicar primer en paper, en una edici\xc3\xb3 \xc3\xbanica, dedicada a la biologia i la medicina. M\xc3\xa9s tard van apar\xc3\xa8ixer altres seccions d'altres mat\xc3\xa8ries. Inicialment, consistia senzillament en la reproducci\xc3\xb3 de les portades d'uns quants centenars de les principals revistes cient\xc3\xadfiques de qualitat. Es publicava setmanalment, informant dels articles que constaven a les portades de les revistes que havien aparegut nom\xc3\xa9s unes quantes setmanes abans, un temps molt m\xc3\xa9s curt que qualsevol altre servei que en aquell moment estigu\xc3\xa9s disponible. Nom\xc3\xa9s contenia un \xc3\xadndex d'autors i un de paraules clau sense controlar. Tamb\xc3\xa9 contenia les adreces dels autors, per tal que els lectors poguessin demanar-los c\xc3\xb2pies dels articles citats.\n_START_SECTION_\nSituaci\xc3\xb3 actual\n_START_PARAGRAPH_\nTot i que encara es publica en paper, Current Contents es troba disponible com una de les bases de dades incloses a la ISI web of knowledge, de Clarivate Analytics, amb actualitzacions di\xc3\xa0ries, i tamb\xc3\xa9 a trav\xc3\xa9s d'altres distribu\xc3\xafdors de base de dades."